L'Alcalde de Paterna emet un bàndol municipal amb mesures excepcionals a la ciutat per a contindre la propagació del coronavirus
13/03/2020

# L'Alcalde de Paterna emet un bàndol municipal amb mesures excepcionals a la ciutat per a contindre la propagació del coronavirus

[![L'Alcalde de Paterna emet un bàndol municipal amb mesures excepcionals a la ciutat per a contindre la propagació del coronavirus](/images/noticias/recurso/paterna-gr.jpg)](/images/noticias/recurso/paterna-gr.jpg)

13.03.2020

L'Alcalde Juan Antonio Sagredo ha apel·lat a la solidaritat i responsabilitat dels paterners i les paterneres per a, entre tots, col·laborar a evitar la propagació del coronavirus COVID-19

L'Alcalde de Paterna, Juan Antonio Sagredo ha emés hui un Bàndol municipal amb les mesures excepcionals adoptades pel consistori per a evitar la propagació del Coronavirus COVID-19 sobre la base de les indicacions de les autoritats sanitàries i després de ser acordades per la Mesa Permanent de Crisi del Coronavirus-COVID-19 constituïda ahir.

L'Ajuntament ha acordat aquestes mesures per a previndre l'expansió d'aquest virus i _“vetlar per la seguretat sanitària de tota la ciutadania paternera, especialment dels grups que presenten un factor de risc més elevat”._

Així mateix, el primer edil ha destacat que _“Paterna sempre ha demostrat ser una ciutat solidària, i en aquests moments tan complexos, hem de conjuminar esforços i pensar en els nostres veïns i veïnes, especialment en els més vulnerables. Vull transmetre a tota la ciutadania paternera un missatge de tranquil·litat, de responsabilitat i de solidaritat així com sol·licitar la seua col·laboració per a evitar la propagació del coronavirus a la nostra ciutat”._

Entre les mesures excepcionals, que entren en vigor demà, figuren:

1r.- Suspensió d'activitats i tancament dels següents centres municipals, amb efectes de 14 de març: Centres educatius, Museus, Teatres i Auditori, Centres socials i de Majors, Casa de la Cultura, Cases de la joventut, Biblioteques municipals i agències de lectura, Oficina de turisme, Piscines municipals, Instal·lacions esportives, Mercat ambulant ambulant així com altres activitats que suposen concentració de persones en dependències o via pública.

2n.-Limitació de l'aforament de les Noces Civils celebrades en el Palau Consistorial de l'Ajuntament, reduint-se als contraents i testimonis i celebrant-se en el Saló de Plens.

3r. Ordenació de la neteja exhaustiva i extraordinària d'edificis i espais públics.

4t.- Atenció als canals oficials d'informació, eludint qualsevol tipus de missatge alié a aquestes fonts.

5é.- Atenció als nous protocols d'autoprotecció personal, seguint les recomanacions d'higiene fixades per les autoritats sanitàries.